Diari Oficial de la Generalitat Valenciana


Sumari del DOGV 8149, del 16-10-2017 (2017/8608)

Informació pública i consulta a les administracions públiques afectades, prèvies a la declaració d'impacte ambiental, del projecte d'equipament i electrificació de sondeig i conducció per a l'abastiment a la Mancomunitat d'Alcàntera de Xúquer, Càrcer, Cotes i Sellent.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8149

Data del DOGV
:   16-10-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/8608


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública i consulta a les administracions públiques afectades, prèvies a la declaració d'impacte ambiental, del projecte d'equipament i electrificació de sondeig i conducció per a l'abastiment a la Mancomunitat d'Alcàntera de Xúquer, Càrcer, Cotes i Sellent. [2017/8608]  
La Direcció General de l'Aigua de la Conselleria d'Agricultura, Medi Ambient, Canvi Climàtic i Desenvolupament Rural iniciarà el procediment d'informació pública i consulta a les administracions públiques afectades, previ a la declaració d'impacte ambiental, del projecte d'equipament i electrificació de sondeig i conducció per a l'abastiment a la Mancomunitat d'Alcàntera de Xúquer, Càrcer, Cotes i Sellent.   
  
D'acord amb el Decret 89/2014, de 13 de juny, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, correspon a la Direcció General de l'Aigua l'exercici de les competències autonòmiques en matèria de planificació, gestió i protecció de recursos hídrics, projectes d'infraestructures hidràuliques a la Comunitat Valenciana, excloent-ne les relatives a infraestructures de regadius, construcció i explotació d'infraestructures hidràuliques, planificació i gestió de les conques internes de la Comunitat Valenciana, reutilització i estalvi de l'aigua, excepte les destinades a reg, control i protecció de la qualitat de l'aigua i autorització d'abocaments.  
Cosa que es fa pública, per raó del que disposen la Llei 2/1989, de 3 de març, d'impacte ambiental, de la Generalitat Valenciana, i els reglaments que la despleguen, el Decret 162/1990 i el Decret 32/2006, que modifica l'anterior i l'article 36 de la Llei 21/2013, de 9 de desembre, d'avaluació ambiental, perquè en el termini de 30 dies hàbils, comptador des de la data d'exhibició d'aquest anunci del DOGV en el tauler d'anuncis de l'Ajuntament de Sellent, plaça de la Diputació, 46519 Sellent, puguen presentar-se per les corporacions i particulars interessats les al·legacions que estimen oportunes.  
El projecte podrà examinar-se en el Servei d'Infraestructures Hidràuliques Urbanes de la Direcció General de l'Aigua, Conselleria d'Agricultura, Medi Ambient, Canvi Climàtic i Desenvolupament Rural, carrer de Castán Tobeñas, número 77, torre 1, planta 6, de València, on estarà exposat els dies laborables en horari de 09.00 a 14.00 hores. També es pot consultar el projecte en l'adreça web http://www.agroambient.gva.es/web/agua/participacion-publica  
   
València, 22 de setembre de 2017.- El director general de l'Aigua: Manuel Aldeguer Sánchez.